user

**תמלילי קטעי ההאזנה ליחידה השנייה**

**תמללה וערכה:**

**זהבה קב-ונקי**

**מחוז הדרום**

**האגף לחינוך מבוגרים**

**יולי 2016**



הקדמה

קלטת זו היא שנייה בסדרה של קלטות, המותאמות לתכנית הלימודים של האולפנים. לכל יחידת לימוד בתכנית יש "סל האזנה".
זו הקלטת של היחידה השנייה.

החומר בקלטת מדורג גם על בסיס תכנית הלימודים וגם ע"פ התכנית הפנימית של מיומנות ההאזנה.
החומרים, שיופיעו ביחידה זו, יותר מורכבים מבחינה תוכנית ומבחינת המרכיבים הלשוניים.

קלטת זו ממלאת בראש ובראשונה מטרה תקשורתית. יחד עם זאת, שילבנו בה גם אינפורמציה תכנית לצורך התחברות לתרבות הישראלית.

גם כאן השתדלנו לחשוף את הלומדים לז'אנרים שונים של האזנה, ואף הרחבנו - הוספנו את 'המשיבונים' ואת 'שיר' לז'אנרים הקודמים: דיאלוגים, שיחות טלפון ומונולוגים. לא עסקנו בפרק 'מענה קולי' בשל סוגיית זכויות יוצרים, שעדיין לא נפתרה, ובשל רמת קושי גבוהה בהודעות במענה הקולי; אי-לכך, הוחלט לדחות פרק זה ליחידה השלישית.
על פי המתבקש, צירפנו מפה, שתשרת את המאזינים במשך כל הקורס בכל היחידות, בפרק: "סיפורו של מקום".

את החומר בקלטת ניתן להפעיל בחדר שמע וכן בכיתת לימוד רגילה.

לקלטת מצורפת חוברת מטלות, שבה הבאנו לידי ביטוי אסטרטגיות האזנה שונות. ביחידה השנייה יש שימוש באסטרטגיות של "איתור מידע ספציפי", "הסקת מסקנות" ו"הבנת הרעיון המרכזי".

גם כאן העקרונות, שהנחו אותנו בכתיבת המטלות, היו שימוש מזערי ככל האפשר במיומנויות אחרות, פרט להאזנה, וגיוון במטלות.

האזנה נעימה
צוות האזנה מחוז דרום

תודה מיוחדת לגב' חנה בן ארי, שפרשה לגמלאות, על הליווי, התמיכה והכתיבה בצוות האזנה.

מבנה הקלטת.

בקלטת חמישה פרקים עיקריים:

1. דיאלוגים ושיחות טלפון מתחומי תפקוד שונים וסביב פעולות דיבור שונות. (הצעה, תלונה, הוראה, הבעת דעה והתנצלות)
2. משיבונים- סביב תחומי תפקוד שונים וסביב משפטי תנאי קיים.
3. אישים- מונולוגים קצרים על אישים מתחומי עשייה שונים.
ביחידה השנייה מופיעים: חיים ויצמן, יוסף טרומפלדור, יוסי בנאי, נעמי שמר ורות.
4. סיפורו של מקום- מקומות שונים, חדשים ועתיקים - חיבור של גיאוגרפיה והיסטוריה.
המקומות, המופיעים בקלטת זו הם: ים המלח, באר שבע, יד מרדכי, ירושלים, רחובות וכרמיאל \*.
5. פינת השיר מתייחסת הפעם לצבעים: 'כחול ולבן'
 'אדם לבן'.
* הנתונים על המקומות נכונים לשנת 200

המלצות להפעלה

1. לחוברת המטלות מצורפים הטקסטים של הקלטת לשימוש המורה בלבד.
2. יש להתייחס אל הקלטת כאל "סל האזנה", המכיל פעולות דיבור, אוצר מילים ותבניות לשון שונות, המופיעים ביחידה השנייה.
3. המורה יוכל לעשות שימוש בכל החומר או בחלקו על פי בחירתו.
4. אנו מציעות, שהלומדים יאזינו לקטע, שנבחר ע"י המורה, פעמיים עד שלוש פעמים.

בידי הלומדים יימצא דף העבודה המתאים, והם ישלימו אותו תוך כדי האזנה.

1. מומלץ לתת משוב אישי או כיתתי לעבודה של התלמידים.
2. להלן רשימת ההוראות, המופיעות בחוברת המטלות. מומלץ להקנותם טרם תחילת העבודה:
* ענו על השאלות
* סמנו ( )
* האזינו
* השלימו
* התאימו
* מלאו
* הקיפו בעיגול

שיחות טלפון

1. הזמנת שירותי גז:
* שלום, מדברת גב' נבון מרחוב אלון 6. אני רוצה להזמין שני בלוני גז, כי הגז שלי נגמר.
* בסדר, גברת. חשוב שתהיי בבית ביום רביעי בצהריים. ביום רביעי בצהריים יגיעו אלייך שני בלוני גז מלאים.
* רק ביום רביעי?! זה דחוף! היום רק יום ראשון! אני לא יכולה לבשל! אתה מוכרח לשלוח לי גז מחר!
* בסדר, גברת, אין בעיה, נשלח לך גז מחר.
* מחר? יופי! כל הכבוד והמון תודה!
1. הזמנת שירותי גז
* שלום, מדברת קרן, אני רוצה להזמין שני בלוני גז.
* קטנים או גדולים?
* גדולים.
* אין בעיה, גברתי, תוכלי לקבל אותם כבר היום אחה"צ. מי הגברת?
* גב' קרן ורצקי.
* כתובת, בבקשה?
* ויצמן 3 , פתח תקווה.
* מס' מנוי בבקשה?
* 12345
* איך את משלמת: בכרטיס אשראי או בשיק?
* בכרטיס אשראי.
* טוב, גברתי, מס' כרטיס, בבקשה?
* המספר הוא 1234567, של חברת ויוה.
* תודה, גברתי, יום טוב!
* גם לך!

\*\*\* בהקלטה נאמר: "חברת ויוה" בכוונה על-מנת להימנע מפרסומת סמויה.

1. קניות
* שלום, קראתי בעיתון שאפשר לקנות מיקרוגל בטלפון; את מוכנה להסביר לי, בבקשה?
* כן, ברצון. זה פשוט מאוד. אתה בוחר מהחוברת (פרוספקט) את המיקרוגל, שאתה רוצה, ואנחנו שולחים לך אותו בדואר.
* ואם אני לא מרוצה מהמיקרוגל, אני יכול להחזיר אותו?
* לא, אתה יכול רק להחליף אותו, אנחנו לא מחזירים כסף.
* וכמה זמן זה לוקח בדואר?
* זה תלוי איפה אתה גר. בדרך כלל לא יותר משבועיים.
* ואיך אני משלם?
* אפשר לשלם בכרטיס אשראי או בשיק.
* ויש הנחה?
* רק אם אתה משלם במזומן, אתה מקבל הנחה של 10%.
* עד איזו שעה אני יכול להתקשר?
* כל יום מ-8.00 עד 20.00 .
* תודה רבה.
1. מודעות דרושים- עבודה
* שלום, קראתי בעיתון, שאתם מחפשים רופא משפחה.
* נכון, אתה רופא משפחה?
* כן. אני עובד בבית חולים, בדרך כלל בחדר מיון, אבל אני מעוניין לעבוד גם במקום אחר.
* אנחנו מחפשים רופא משפחה, שיהיה תורן בבית האבות. בעבודה צריך לבדוק את החולים, לתת עזרה ראשונה, לתת תרופה ובמקרים דחופים -לשלוח לחדר המיון בבית החולים.
* כמה פעמים בשבוע צריך להיות תורן?
* שלוש פעמים בערב, בימים: ראשון שני וחמישי.
* מתאים לי. מתי נוכל להיפגש?
* בשבוע הבא ביום ראשון בשעה 9 בבית האבות.
* תודה ושלום!

מטלות לשיחות טלפון

מטלה לשיחות 2,1.

השלימו את המילים החסרות.

לגב' נבון יגיעו בלוני הגז .

לגב' קרן יגיעו בלוני הגז , היא תשלם ב .

מטלות לשיחה מס' 3

1. סמנו ב V מה האדון מעוניין לקנות: ( ) טלפון

 ( ) מיקרוגל

 ( ) חוברת

 ( ) עיתון

1. השלימו את המשפט:
 הנחה אפשר לקבל אם משלמים ב .
2. סמנו את התשובה הנכונה:
 מי שלא מרוצה יכול להחליף / להחזיר את המיקרוגל.

מטלות לשיחה מס' 4.

1. האזינו וכתבו את הפועל המתאים.
 רופא תורן צריך בחולים.
 תרופות ועזרה ראשונה
 לחדר מיון במקרים דחופים
2. הקיפו בעיגול באילו ימים הרופא יעבוד.
 א. ב. ג. ד. ה. ו. שבת

משוב למטלות – שיחות טלפון

שיחות טלפון מס' 1,2.

לגב' נבון יגיעו בלוני הגז ביום שני.

לגב' קרן יגיעו בלוני הגז היום , היא תשלם בכרטיס אשראי.

שיחת טלפון מס' 3

1. האדון מעוניין לקנות: ( ) טלפון

 (v ) מיקרוגל

 ( ) חוברת

 ( ) עיתון

1. הנחה אפשר לקבל אם משלמים במזומן.
2. מי שלא מרוצה יכול להחליף / להחזיר את המיקרוגל.

שיחת טלפון מס' 4.

1. רופא תורן צריך לטפל בחולים.
 לתת תרופות ועזרה ראשונה
 לשלוח לחדר מיון במקרים דחופים
2. הקיפו בעיגול באילו ימים הרופא יעבוד.
 א. ב. ג. ד. ה. ו. שבת

דיאלוגים

1. (5) (תלונה, הצעה) \*

רקע: הילדים בחופשה- החופש הגדול. רותי מדברת עם דני, בעלה.

דני, שמעת? חנה וישי יוצאים בשבוע הבא עם כל המשפחה לטיול באירופה.

* באמת, כל הכבוד! מה כולם בחופשה?
* כן, הילדים עכשיו ב'חופש הגדול', ישי לקח את החופשה השנתית שלו,וחנה - אתה יודע, היא מנהלת בי"ס, אז גם היא בחופשה.
* תגידי, רותי, חשבת על איזו תכנית לילדים בחופשה?
* לא ממש, אבל יש לי רעיון. מה דעתך, אולי גם אנחנו נטייל עם כל המשפחה בחו"ל?
* השתגעת?! מה פתאום?! זה מאוד יקר.
* דני, כל חופשה תהיה יקרה. יש לי הצעה; אולי ניקח הלוואה?
* זה לא מתאים לי!
* אז אולי נפתח את תכנית החיסכון שלך, ונצא לטיול?
* רותי, מה קרה לך?! אני לא מבין, למה צריך לבזבז כל כך הרבה כסף, כבר אי אפשר לטייל בארץ?!
* דני, למה אתה כזה?! זה לא מתאים לך לבטל תכניות, לפני שבדקת את כל האפשרויות! כדאי שתחשוב שוב על התכנית, לפני שתתנגד.

\*\*\* המספר בסוגריים הוא מספר הקובץ של קטע ההאזנה.

1. (6) (הוראות)

רקע: סופיה קראה בעיתון את המודעה: "אם את צעירה יפה וחכמה - זה בשבילך! בואי לתחרות מלכת היופי הישראלית". סופיה התקשרה לסוכנות היופי.

* שלום, שמי סופיה, ואני רוצה להשתתף בתחרות מלכת היופי.
* שלום, סופיה, בבקשה לומר לי, מה הגובה והמשקל שלך.
* הגובה שלי 1.75 , והמשקל - 70 ק"ג.
* סופיה, הגובה שלך מצוין! אבל המשקל... את צריכה לרדת במשקל, את צריכה לעשות דיאטה.
אסור לך לאכול לחם ועוגות.
אסור לך לשתות קולה ומיצים.
מותר לך לאכול פירות וירקות.
מותר לך לשתות הרבה מים.
את צריכה לעשות ספורט;
את צריכה לרוץ כל בוקר.
אם את מעשנת, אל תעשני!
אם את מבלה, אל תבלי עד שעות מאוחרות!
את צריכה לישון מוקדם.
אל תפסיקי את התכנית הזאת, עד שתרדי במשקל ל65- ק"ג... וסופיה, נא לשלוח תמונה וקורות חיים. בהצלחה!
* תודה רבה לך!

3 (7) . (פעולות דיבור: הוראות)

רקע: הסטודנטים באוניברסיטה עושים מבחן. גב' שוורץ שומרת בזמן המבחן. גב' שוורץ אומרת לסטודנטים:
- סטודנטים יקרים, בזמן המבחן, בבקשה, לשמור על שקט.
אסור לדבר, אסור לשאול זה את זה, אסור לצאת מהכיתה, אסור לעשן, אסור להשתמש בספרים ומחברות.
מותר לכתוב בעט, אבל אסור לכתוב בעיפרון.
מותר לשתות מים, אם יש לכם שתייה, אבל אסור לאכול.
אל תרשמו את התשובות על הטופס של השאלות, אל תעזבו את הכיתה, לפני שתקבלו אישור.
אל תמהרו ואל תבזבזו זמן.
ועכשיו - נא להוציא תעודת זהות ולהתחיל במבחן. בהצלחה!

- ולנשום - מותר???

4(8) .(המלצה והצעה).

רקע: הצעה לנופש – חבר מספר על חוויות.

* שלום, לא ראיתי אותך שבועיים; איפה היית?
* הייתי עם המשפחה ב'סוף העולם'.
* נסעתם לחוץ לארץ?!
* יותר טוב מזה - היינו באילת.
* איך הגעתם?
* נסענו באוטובוס ישיר מתל אביב. הנסיעה הייתה נעימה מאוד.
* כמה זמן הנסיעה?
* תוך חמש שעות הגעתי לאילת הרחוקה, לשבועיים.
* נו, והיה כדאי?
* כדאי מאוד! קח את המשפחה בחופש הגדול להיות שם כמה ימים.
* והמחיר- יקר?
* שמעתי שבמשרדי הנסיעות יש עכשיו טיולים לאילת ויש מבצעים; אני רק חזרתי -ויש לי חשק לנסוע שוב.
* למה לא? זה יכול להיות נחמד בשביל הילדים שלי. יש לך גם רעיונות טובים בשבילנו, איפה לבקר?
* יש לי רעיונות טובים ומעניינים בשבילכם. אם תיסעו תהיו בבוקר בים, ובערב -תטיילו.
* נו, תני! תני רשימה של מקומות מעניינים באילת והסביבה !
* יום אחד אפשר להיות ב'מצפה התת ימי', יום אחר ב'ריף הדולפינים' , ואני מציעה, שתבקרו גם ב'חוות היענים'.
* אצלי בבית כולם אוהבים חיות; זאת תהיה הפתעה נעימה בשבילם.
* אילת עיר מאוד יפה ומיוחדת. כדאי לכם לבקר בה!

5 (9) . (הוראות)

רקע: משרד הקבלה בבית חולים. יצחק עומד על יד הדלת של משרד הקבלה.

האחות: נא לשבת, נא לחכות בתור ולא לעמוד על יד הדלת. זה מפריע!
יצחק: יש לי כאב ראש חזק, ואין לי סבלנות לחכות! יש לך אולי אש? אני צריך
 לעשן סיגריה.
האחות: אסור לעשן פה! לך לעשן בחו! צריך לחכות בסבלנות. צריך להכין כרטיס חולה
 במשרד בצד ימין. לא לשכוח להכין מספר כרטיס אשראי, כי ביקור אצל רופא מומחה
 עולה 10 ₪. הכניסה לחדר הרופא מחדר מס' 5.

6 (10) (הבעת דעה)

דני: שלום, משה! מה דעתך על רות ב'מגילת רות'?

משה: אוהו! לפי דעתי, היא הייתה בחורה חכמה מאוד וגם יפה מאוד.

דני: אתה צודק, משה, אני לא מתנגד לפגוש בחורה כזאת; אני לא מתנגד אפילו להתחתן
 עם אישה כזאת. רק חבל מאוד, שאין הרבה בחורות פנויות כמו רות.
 זה לא חשוב, אם היא חילונית או דתית, אם היא עשירה או ענייה. העיקר - שתהיה
 בריאה, חכמה ונחמדה.

משה: נכון מאוד, דני. אתה צודק! אולי כדאי לך לחכות בסבלנות, עד שתבוא בחורה כזאת...

דני: חיכיתי... חיכיתי... אבל שום דבר לא קרה.

7 (11) (הזמנה, סרוב)

דני: רותי, אני מזמין אותך לבוא איתי להצגה של יוסי בנאי: 'סיפורי סוראמלו '.

רותי: מתי ההצגה?

דני: במוצאי שבת ב- 9.00, את יכולה לבוא אליי ב- 8.00 – שעה לפני ההצגה?

רותי: דני, אני נורא מצטערת. אני רוצה לראות את ההצגה, ואני רוצה ללכת אתך, אבל
 אני לא יכולה במוצאי שבת; אני לא פנויה. חבל שההצגה לא ביום אחר, אבל תודה
 שחשבת עליי!!

8 (12) (הוראות)

רקע: תלמידים יוצאים לטיול, המורה נותנת הוראות לפני היציאה לטיול:

"לטיול צריך להביא מים ואוכל.
בזמן הטיול אסור לשתות מים מהברזים ברחוב,
ואסור לקנות אוכל מהחנויות.
צריך ללבוש בגדים נוחים ונעליים גבוהות.
יהיו לנו שתי הפסקות-אוכל בפארק.
צריך לנקות את השטח, לפני שאתם עוזבים; נא להשאיר את המקום נקי ומסודר!
אנחנו נבקר בתיאטרון, נא להתנהג יפה, בנימוס.
אל תדברו בזמן ההצגה.
ודבר אחרון, אל תשכחו להביא אתכם מצב רוח טוב.
טיול נעים!"

9. (13) (חינוך – תלונה).

* אורי שלי, מה קרה לך? למה אתה עצבני כל כך?
* חבל שאני צריך ללכת לבית הספר הזה. סתם משעמם לי שם. אף אחד לא מדבר איתי, ושום דבר לא מעניין אותי.
* מה קרה היום, חמוד; חשבתי שאתה מרוצה, ושיש לך הרבה חברים בבית הספר החדש.
* מה פתאום?! כולם מתנהגים לא יפה ומפריעים לי כל הזמן. את יודעת, שאפילו בהפסקה אני לא משתתף במשחקים!!
* אורי, אתה זוכר, כמה לא אהבת לקום מוקדם כדי להגיע לבית הספר בשנה שעברה? אתה רוצה עוד פעם להחליף בית ספר?! אתה מעדיף לקום מוקדם בבוקר ולנסוע רחוק כל יום?
* לא, אני לא רוצה להחליף בית ספר; אבל בגלל יעל אני לא משחק עם כולם, בגלל ליאת אני לא יכול לשמוע את המורה ובגלל כולם הכיתה לא נקייה.

10.(14) (בנק – הבעת דעה)

* שלום, ירון, אולי אתה יכול לעזור לי? התחלתי לעבוד וקיבלתי משכורת, ואני לא רוצה לבזבז אותה.
* יופי, יורי, עכשיו אתה יכול לתת לי הלוואה...
* לא, ברצינות, ירון, חשבתי שאתה מבין בזה: בנקים, תכניות חיסכון. אתה יודע? אף פעם לא היה לי כל כך הרבה כסף.
* תראה, זה תלוי בך. אתה יכול להכניס את הכסף לגרביים... לשים אותו תחת המיטה או לחסוך אותו בבנק. לפי דעתי, אתה צריך לקבוע פגישה עם מנהל הבנק שלך; הוא יסביר לך על תכניות החיסכון, שיש בבנק.
* תודה, ירון, זה רעיון מצוין!

11. (15) (עבודה- תלונה)

* אדוני המנהל, אני עובד כבר חצי שנה, ולא קיבלתי תוספת במשכורת.
* אני לא מבין, חשבתי שאתה אוהב את העבודה ואת האנשים.

מר שחר, אתה לא מרוצה, מה קרה?
מה פתאום אתה מתלונן?!

* כשהתחלתי לעבוד, שאלתי על התנאים והשכר ואמרו לי:
"תתחיל לעבוד, ואחר כך נראה".
אדוני, אני עובד קשה, שעות ארוכות, ביום ובלילה.
אני אוהב את העבודה ואת האנשים, אבל המשכורת נמוכה, וזה לא מתאים לי;
כבר עברו שישה חודשים, ואין שינוי.
* אני מבין, אדון שחר. אני אבדוק, מה אפשר לעשות, ואנסה לטפל בבעיה שלך.
להתראות, מר שחר!
* תודה, אדוני.

12(16). (עבודה – תלונה)

רון: שי, מה העניינים?
שי: הכול בסדר.
רון: תגיד, לא שכחת משהו? אני לא מבין, למה לא הגעת לפגישה; קבענו או לא ?!
שי: אני מצטער, ניסיתי לטלפן אליך, אבל לא הצלחתי.
רון: חבל שלא הגעת. המנהל היה עצבני מאוד בגללך. בגללך ביטלנו פגישה חשובה עם
 חברת 'לורנס' מחו"ל.
שי: נכון, חבל שלא באתי, וחבל שלא התקשרתי; אבל לא יכולתי להגיע לפגישה, כי הייתי
 מחוץ לעיר בגלל בעיה אישית. אני מאוד מצטער, אני אדבר עם המנהל עוד הערב ואתנצל.

13 (17). (נסיעות- הבעת דעה)

עומר: אני לא מאמין... זאת אביטל ?!
אביטל: כן, עומר, זאת אני. מה שלומך? מה אתה עושה פה בתחנת הרכבת בשעה כל כך מוקדמת?
עומר: אני... אם תרצי, בכל יום ראשון תפגשי אותי כאן. אני משרת בצבא בצפון. אני נוסע ברכבת לחיפה, ומשם - לבסיס.
אביטל: ברכבת?! חשבתי שמגיעים מהר יותר באוטובוס.
עומר: תלוי באיזה יום נוסעים. אני מסכים אתך, שבמשך השבוע נוח יותר, ואולי מהר יותר, לנסוע באוטובוס; אבל ביום ראשון? מה פתאום?!
אביטל: למה דווקא ביום ראשון?
עומר: כי כל הסטודנטים חוזרים לאוניברסיטאות, והחיילים - לבסיסים. לפי דעתי, מגיעים מהר יותר ברכבת - בלי פקקים, בלי תורים, והרכבת מגיעה תמיד בזמן.
אביטל: הנה הרכבת... עומר, אתה צודק! באמת, אין תור, יש מקום, והרכבת - בזמן!
אני חושבת, שאמליץ לחברים שלי לנסוע ברכבת.

14. (18)(קניות – תלונה)

בת: איזו חנות גדולה! יש כאן כל כך הרבה בגדים יפים! באמת, אימא, תראי! כל הבגדים במבצע! המחירים ממש נמוכים!
אם: את חושבת, שאלה בגדים יפים?! זה קצר מדי, וזה ארוך מדי... זה לא מתאים לך, את נראית מבוגרת מדי!
בת: אימא, על מה את מדברת? אני מחפשת משהו נוח ונחמד. וחוץ מזה, זה לא מפריע לי, שהשמלה קצרה.
אם: כדאי שניכנס גם לחנות אחרת...
בת: אוף! אוי, אימא, חבל שנכנסתי אתך לחנות הזאת! בגללך לא אצליח לקנות שמלה יפה!

מטלות לדיאלוגים

מטלה לשיחה מס 1.

מי בעד מה? סמנו ב

רותי בעד חופשה בחו"ל
דני בעד חופשה בארץ

מטלה לשיחה מס 2.

סמנו ב- V
לסופיה מותר לסופיה אסור
 לרוץ
 לרדת במשקל
 לעשן
 לאכול פירות
 לשתות קוקה קולה
 לשתות מים
 לאכול עוגות

מטלה לשיחה מס 3.

מה מותר לסטודנטים? הקיפו בעיגול.

לשתות, לאכול, לעזוב את הכיתה, לכתוב בעיפרון, לכתוב בעט, לשמור על שקט

מטלה לשיחה מס' 4.

הקיפו בעיגול את התשובה הנכונה.

1. המשפחה טיילה בחו"ל/ אילת.
2. באילת כדאי לבקר ב: מצפה התת ימי

 חוות יענים

 שכונות

 ריף הדולפינים

 מלונות

מטלה לשיחה מס' 5.

סמנו ב V מי אומר:

|  |  |  |
| --- | --- | --- |
| אחות |  | יצחק |
|  | נא לחכות בתור |  |
|  | יש לך אולי אש |  |
|  | אסור לעשן |  |
|  | לא לשכוח לשלם |  |
|  | הכניסה מחדר מספר 5 |  |

מטלה לשיחה מס' 6.

סמנו ב V את התשובות הנכונות.

לדני חשוב שאשתו תהיה: ( ) מיוחדת
 ( ) נחמדה
 ( ) חכמה
 ( ) דתייה
 ( ) חילונית
 ( ) עשירה
 ( ) ענייה
 ( ) טובה

מטלה לשיחה מס' 7.

סמנו ב V את התשובה הנכונה.

1. דני מזמין את רותי ל:
 ( ) סרט
 ( ) תאטרון
2. במוצאי שבת רותי:
 ( ) פנויה
 ( ) עסוקה
3. דני יהיה בהצגה:
 ( ) עם רותי
 ( ) בלי רותי

מטלה לשיחה מס' 8.

סמנו ב V מה צריך להביא לטיול

 ( ) כסף
 ( ) אוכל
 ( ) מים
 ( ) בגדים נוחים
 ( ) מצב רוח טוב
 ( ) הורים

מטלה לשיחה מס' 9.

סמנו ב V את התשובות הנכונות.

אורי מתלונן על:

 ( ) אימא
 ( ) החברים
 ( ) יעל וליאת
 ( ) המורה
 ( ) מנהל בית הספר
 ( ) הרעש
 ( ) הלכלוך
 ( ) שיעורי הבית

מטלה לשיחה מס' 10.

מהו הרעיון המצוין?
סמנו ב V את הרעיון המצוין.

 \_ להכניס את הכסף לגרביים
 \_ לתת לירון הלוואה
 \_ לקבוע פגישה עם המנהל
 \_ לשים את הכסף תחת המיטה

מטלות לשיחה מס' 11.

1. סמנו ב V את המשפט הנכון.

 מר שחר מתלונן כי:
 ( ) הוא לא מרוצה מהעבודה
 ( ) הוא לא קיבל תוספת במשכורת

1. סמנו נכון או לא נכון.

מר שחר עובד רק בלילה. נכון/ לא נכון
מר שחר לא אוהב את העבודה. נכון/ לא נכון
המשכורת של מר שחר נמוכה. נכון/ לא נכון
המנהל יטפל בבעיה. נכון/ לא נכון
מר שחר עובד כבר שנה. נכון/ לא נכון

מטלה לשיחה מס' 12.

סמנו ב V את התשובה הנכונה.

שי לא הגיעה לפגישה מפני ש:
 \_ הוא שכח
 \_ ביטלו לו את הפגישה
 \_ הייתה לו בעיה אישית

מטלה לשיחה מס' 13.

1. השלימו:
 הכי כדאי לנסוע ברכת ביום .
2. סמנו מה לא נכון. (רק תשובה אחת לא נכונה)

 כדאי לנסוע ברכבת ביום ראשון כי:
 ( ) אין פקקים
 ( ) יש תורים
 ( ) יש מקום לשבת
 ( ) מגיעים בזמן

מטלות לשיחה מס' 14.

1. סמנו ב V את התשובה הנכונה.

 בגלל אימא
 ( ) הבת לא קנתה שמלה.
 ( ) הבת קנתה שמלה קצרה.

1. סמנו ב V מי חושב ש...

|  |  |  |
| --- | --- | --- |
|  | האם | הבת |
| כל הבגדים יפים |  |  |
| הבגד קצר מדי |  |  |
| הבגד ארוך מדי |  |  |
| כדאי להיכנס לחנות אחרת |  |  |

משוב למטלות- דיאלוגים

שיחה מס' 1.

רותי בעד חופשה בחו"ל
דני בעד חופשה בארץ.

שיחה מס' 2.

לסופיה מותר לסופיה אסור
 V לרוץ
 V לרדת במשקל
 לעשן V
 V לאכול פירות
 לשתות קוקה קולה V
 V לשתות מים
 לאכול עוגות V

שיחה מס' 3:

לסטודנטים מותר: לשתות, לאכול, לעזוב את הכיתה, לכתוב בעיפרון, לכתוב בעט, לשמור על שקט.

שיחה מס' 4.

1. המשפחה טיילה בחו"ל/ אילת.
2. באילת כדאי לבקר ב: מצפה התת ימי

 חוות יענים

 שכונות

 ריף הדולפינים

 מלונות

שיחה מס' 5.

|  |  |  |
| --- | --- | --- |
| אחות |  | יצחק |
| V | נא לחכות בתור |  |
|  | יש לך אולי אש | V |
| V | אסור לעשן |  |
| V | לא לשכוח לשלם |  |
| V | הכניסה מחדר מספר 5 |  |

שיחה מס' 6.

לדני חשוב שאשתו תהיה: (V ) מיוחדת
 (V ) נחמדה
 ( ) חכמה
 ( ) דתייה
 ( ) חילונית
 ( ) עשירה
 ( ) ענייה
 (V ) טובה

שיחה מס' 7.

1. דני מזמין את רותי ל:
 ( ) סרט
 ( V) תאטרון
2. במוצאי שבת רותי:
 ( ) פנויה
 (V ) עסוקה
3. דני יהיה בהצגה:
 ( ) עם רותי
 (V ) בלי רותי

שיחה מס' 8.

לטיול צריך להביא: ( ) כסף
 (V ) אוכל
 (V ) מים
 (V ) בגדים נוחים
 (V ) מצב רוח טוב
 ( ) הורים

שיחה מס' 9.

אורי מתלונן על:

 ( ) אימא
 (V ) החברים
 (V ) יעל וליאת
 ( ) המורה
 ( ) מנהל בית הספר
 (V ) הרעש
 (V ) הלכלוך
 ( ) שיעורי הבית

שיחה מס' 10.

הרעיון המצוין הוא :

 \_ להכניס את הכסף לגרביים
 \_ לתת לירון הלוואה
 V לקבוע פגישה עם המנהל
 \_ לשים את הכסף תחת המיטה

שיחה מס' 11.

1. מר שחר מתלונן כי:
 ( ) הוא לא מרוצה מהעבודה
 (V ) הוא לא קיבל תוספת במשכורת
2. סמנו נכון או לא נכון.

מר שחר עובד רק בלילה. נכון/ לא נכון
מר שחר לא אוהב את העבודה. נכון/ לא נכון
המשכורת של מר שחר נמוכה. נכון/ לא נכון
המנהל יטפל בבעיה. נכון/ לא נכון
מר שחר עובד כבר שנה. נכון/ לא נכון

שיחה מס' 12.

שי לא הגיעה לפגישה מפני ש:
 \_ הוא שכח
 \_ ביטלו לו את הפגישה
 v הייתה לו בעיה אישית

שיחה מס' 13.

1. הכי כדאי לנסוע ברכת ביום ראשון.
2. כדאי לנסוע ברכבת ביום ראשון כי:
 ( ) אין פקקים
 (V ) יש תורים
 ( ) יש מקום לשבת
 ( ) מגיעים בזמן

שיחה מס' 14.

1. בגלל אימא
 (V ) הבת לא קנתה שמלה.
 ( ) הבת קנתה שמלה קצרה.

|  |  |  |
| --- | --- | --- |
|  | האם | הבת |
| כל הבגדים יפים |  |  |
| הבגד קצר מדי |  |  |
| הבגד ארוך מדי |  |  |
| כדאי להיכנס לחנות אחרת |  |  |

 (19) המשיבון של ד"ר שן

ד"ר שן, רופא שיניים מתל-אביב , סגר את הקליניקה שבביתו לשבוע ימים: מ- 8.8 עד- 15.8.
הוא נסע לקונגרס רפואי בפריס; ולקח אתו גם את אשתו, רותי, ואת שני הילדים, יעל ודני.
במשיבון שלו השאיר ד"ר שן את ההודעה הבאה:

"שלום, היי! נסענו כולנו לנוח קצת בחו"ל. נחזור ב- 15.8 בלילה. בבקשה, להשאיר הודעות אחרי הביפ. ביי!"

1. (19) שלום ד"ר שן, זה בקשר למודעה בעיתון. קראתי שאתה מחפש עוזרת לרופא שיניים. שמי אולגה, אני עולה חדשה מרוסיה 3 שנים בארץ ויש לי ניסיון במקצוע הזה.
אני אהיה בת"א רק ביום שלישי ה- 17.8 אחרי השעה (19.00) 7.00 בערב. הטלפון שלי 039358742. או שכחתי, אני צעירה וסימפטית ואני בטוחה שלא תצטער אם תצלצל. להתראות...
2. (20) היי רותי, כאן גילה. נו איך בפריס? גדול אה! חבל שאני לא שם! אין דבר. אז את שומעת פה משעמם וחם אבל יש לי חדשות בשבילך. יש לנו תכנית לנסוע לצפון בסוף השבוע של ה- 27 וה- 28 באוגוסט. מתאים לכם? תתקשרי אליי. אני נוסעת לירושלים ב- 15.8 ואהיה בבית רק אחרי 9.00 בערב. מחכה לטלפון שלך, וגם לסיפורי פריס. ביי!
3. (21) ד"ר שן כאן ד"ר לב. אני רוצה לבטל את הפגישה שלנו ב18.8 ולהיפגש אתך קודם ביום שני ה- 16.8 בשעה 17.30 באותו מקום. אל תשכח! להתראות.
4. (22) משפחת שן שלום, מדברים מבנק לאומי. זה יוסי פקיד הבנק שלכם. צ'ק בסכום של 25,000 ₪ על שם יצחק לוי חזר. אני חושב שצריך לטפל בזה מיד. אני יוצא לחופשה ואחזור לעבודה ביום רביעי ה- 18.8. בבקשה תתקשרו אליי באותו יום משעה 9.00 בבוקר כדי לקבוע פגישה. תודה ולהתראות.
5. (23) גב' שן שלום. מדברת הגננת החדשה של דני. אני רוצה להודיע לך שבאחד בספטמבר הילדים ילמדו בגן רק משעה 8.00 עד שעה 10.00. ככה זה צריך לתת לקטנים האלה להתרגל לאט לאט לגן החדש. כן, אני יודעת שזאת בעיה קשה לאמהות עובדות. לכן אני רוצה לפגוש את ההורים ביום חמישי ה- 19.8 בשעה ארבע אחה"צ בגן. להתראות.
6. (24) היי רותי, מדברת תמי. אני מקווה שאתם עושים חיים בפריס. כאן הכל שקט אבל ביום שני ה- 16.8 יש בזאר רהיטים גדול בדיזנגוף סנטר. יש שם הכל! כל מה שאת רוצה! מיטות, ארונות, ספות, שולחנות, פינות אוכל ומה לא! כדאי שתבואי לראות!
קבעתי כבר שנלך עם גילה ושולה ביום רביעי ה- 18.8 בשעה 11.00 בבוקר. אני מקווה שזה מתאים לך. ביי!
7. (25) שלום ד"ר שן מדברת גברת כהן הפציינטית שלך. אל תשאל מה קרה לי! נסעתי עם בעלי באוטו שלנו והוא כמו תמיד לא נזהר ונכנס לתוך עץ ונפצענו. אני נפגעתי בפנים ועכשיו אני סובלת מכאבים מאוד חזקים בשיניים. כן, גם בעלי קצת סובל אבל זה לא חשוב... ד"ר שן אני לא בטוחה שביום ראשון ה- 15.8 אתה כבר עובד אבל אני מוכרחה לבוא. אבוא ביום ראשון בשעה 10.00 בבוקר. להתראות!
8. (26) היי ילדים שלי, כאן סבתא לאה. אה, כמה אני כבר רוצה לראות אתכם! ומה שלום הקטנים החמודים שלי? הם ילדים טובים? פה כל כך חם שאני ואבא נסענו לנוח קצת בצפת. אנחנו נחזור ביום שישי ה- 20.8 ישר אליכם לסוף שבוע. אה, שכחתי האוטובוס מצפת יוצא בשעה 10.00 בבוקר. אני בטוחה שלא יהיה קשה לאורי לבוא לתחנה המרכזית ב- 13.00 כדי לקחת אותנו אליכם הביתה. נכון אורי'לה שלי? אה, רותי את לא צריכה להכין יותר מדי! רק תזכרו שאני כבר לא בדיאטה ואבא אוהב סלטים... נו, מה אני מדברת כל כך הרבה, להתראות ילדים!

 (27)

המשיבון של משפחת שרון

למשפחת שרון יש בבית משיבון, ואפשר להשאיר להם הודעות. הקשב להודעות.

1. (27)
אימא: "דני שלום, מדברת שרה. הערב אחזור מאוחר כי יש לי בדיקה אצל רופא השיניים.
אם תגיע לפניי קח את הכלב לטיול בגינה ואל תשכח לתת לו לאכול.
ב'משביר' יש הנחה לכלי בית. תקנה סיר גדול למרק, אם אפשר אל תשלם במזומן, תשלם בתשלומים". להתראות בערב.

2. (28).
אבא: " אורית וחיים, אימא ואני נחזור מאוחר. אימא אצל רופא השיניים ואני אהיה באסיפת הורים. אם אתם רעבים יש אוכל במקרר. חיים אל תשכח שיש לך בחינת בגרות בהיסטוריה בעוד שבוע, ואתה צריך להתכונן. אל תפתחו לאף אחד את הדלת."

3. (29)
ענת: ”אורית, היי! מדברת ענת. חבל שלא באת אתמול למסיבה, כל החברים היו שם. אם אין לך תכנית לשבת, כדאי לך לבוא אתנו לים. יהיה שמח! רגע אורית, אם את יכולה תחליפי אותי בעבודה מחר בערב. יש לי טיפול קוסמטי. תתקשרי אליי עוד היום. ביי, תודה."

4. (30)
סבתא: "שלום כולם, זאת סבתא. מה קורה לכם? איפה אתם? סבא ואני רוצים לבוא לבקר בשבת לכמה דקות. יש לנו חשק לראות אתכם. אם תהיו עסוקים לא נפריע לכם. שלום."

5. (31)
מנהל הבנק: "שלום מר שרון. אני מצטער אבל יש בעיה עם ההלוואה שלקחת. אם לא קשה לך, תבוא לבנק מחר בבוקר כדי להחזיר את הכסף".

6. (32)
סבא: "שרה דני אורית וחיים. סבתא הצטננה ולקחתי אותה לחדר מיון. היא מרגישה לא טוב ועצבנית מאוד. אם תרצו תבואו לבקר. סבא."

7. (33)
יוסי: "שלום, מדבר יוסי ישראלי. אני מצלצל בקשר למודעה בעיתון. רציתי לבדוק את המכונית שלכם וגם להציע לכם מחיר. תתקשרו אליי בבקשה למספר 6565282, אם המכונית בסדר אני מוכן לשלם במזומן."

8. (34)
שרה: "דני, זאת שוב שרה. שכחתי לחתום על האישור של אורית לטיול השנתי. אם תגיע הביתה לפניי, תחתום עליו, ותשלח אותו לבית הספר. תודה."

9. (35)
טליה: "שרה ודני שלום, מדברת טליה. אני מוכרחה לשנות את התאריך לטיול לכותל המערבי. אם תחליטו לבוא אתנו, תנסו להתקשר אליי עוד הערב."

מטלה למשיבון של משפחת שרון

האזן והשלם את המשפטים.

1. שרה תגיע מאוחר כי יש לה .
2. לחיים יש בחינת בגרות ב .
3. ענת מבקשת מאורית להחליף .
4. לסבא וסבתא יש חשק .
5. מר שרון צריך להחזיר .
6. סבתא חולה והיא נמצאת ב .
7. יוסי רוצה לקנות .
8. שרה שכחה לחתום .
9. טליה חייבת לשנות .

דף משוב

1. בדיקה
2. היסטוריה
3. אותה בעבודה
4. את המשפחה
5. את ההלוואה
6. בית חולים
7. את המכונית
8. על האישור
9. את התאריך לטיול

אישים

חיים ויצמן (1878-1952) (36)

חיים ויצמן נולד ב- 1878 בעיר קטנה ברוסיה, מוטלי, על יד פינסק.
הוא קיבל חינוך יהודי. מגיל צעיר למד ב'חדר' ואחר-כך בבית-הספר הריאלי בפינסק,
שם הוא התקרב לתנועה הציונית. הוא היה בחור רציני וחכם ולמד כימיה
באוניברסיטה בגרמניה. חיים ויצמן עסק גם בציונות.
כאשר הוא עבר לאנגליה, הוא המציא שיטה (סיסטמה) חדשה להכנת אצטון. האצטון
עזר מאוד לאנגלים להכין פצצות (בומבה) במלחמת העולם השנייה.
ויצמן היה לאדם חשוב מאוד; הוא היה ראש הפדרציה הציונית בבריטניה והוא אמר
לפוליטיקאים בריטיים, שצריך לבנות בית יהודי בארץ ישראל. אחרי עבודה קשה של
ויצמן וציונים אחרים, ב-2 בנובמבר 1917, הסכימו בקבינט הבריטי לתת את 'הצהרת בלפור' (דקלרציה של בלפור). ההצהרה הזאת נותנת אפשרות ליהודים לבנות בית
לאומי בארץ ישראל.
רק אחרי מלחמת העולם השנייה ב- 1947 החליטו שבארץ ישראל יהיו שתי מדינות,
מדינה יהודית ומדינה ערבית.
ב-14 במאי 1948 נולדה מדינת ישראל; ובן גוריון, ראש הממשלה הראשון , הזמין את חיים ויצמן להיות הנשיא הראשון של מדינת ישראל.
חיים ויצמן בנה בית ברחובות, ולא רחוק משם בנו את מכון ויצמן (אינסטיטוט ויצמן),
שם לומדים כימיה, פיזיקה, ביולוגיה ומתמטיקה.
ויצמן מת ב-1952.
גם הנשיא השביעי של מדינת ישראל הוא ויצמן. חיים ויצמן היה הדוד של הנשיא עזר ויצמן.

יוסף טרומפלדור (1880-1920) (37)

יוסף טרומפלדור נולד ב-1880 בעיר פיאטיגורסק שבקווקז. הוא למד בבית-ספר רוסי, היה קצין בצבא הרוסי והשתתף במלחמת רוסיה-יפן. במלחמה זו הוא נפצע קשה ואיבד יד.
כאשר היה טרומפלדור ילד, הוא לא הכיר את בעיות היהודים, אבל כאשר הוא חזר
מהמלחמה, הוא הרגיש שרוסיה לא מולדתו, והוא החליט לעלות לארץ ישראל. זה קרה בשנת 1912.
הוא עלה ארצה עם חברים, ועבד כפועל חקלאי במגדל ובדגניה שליד הכינרת.
בינתיים התחילה מלחמת העולם הראשונה ב-1914, וארץ ישראל הייתה אז פלסטינה.
טרומפלדור חשב, כמו חברים רבים, שכדאי לעזור לאנגלים נגד הטורקים. הם קיוו, שהבריטים יעזרו יותר ליהודים שבפלסטינה.
טרומפלדור היה איש חזק ואמיץ מאוד; הוא לא פחד משום דבר.
החיים בארץ היו מסוכנים מאוד. הערבים פגעו ביישובים יהודיים. בשנת 1920 הגיע טרומפלדור לתל-חי והיה מפקד המקום. הוא חשב, שאסור לעזוב את תל-חי. וכך קרה שבפורים 1920 , יא' באדר, נכנסו ערבים לתל חי. הם ירו בכל מקום, וטרומפלדור נפצע קשה.
לפני שהוא מת, הוא אמר את המשפט המיתולוגי: "טוב למות בעד ארצנו". באותו יום נהרגו עוד שבעה חברים מתל חי.
היום יש בתל-חי מונומנט לזכר שמונת החברים, שנפלו שם. המונומנט הוא פסל בצורה של אריה.
לעיר קרית-שמונה קוראים כך על שם טרומפלדור וחבריו, שנפלו בתל-חי.

יוסי בנאי (38)

יוסי בנאי נולד בשנת 1932 בירושלים.
יוסי בנאי הוא (היה) שחקן, בימאי, כותב שירים וזמר עברי ומערכונים – טקסטים הומוריסטיים.
טקסטים כאלה הוא כתב ל"גשש החיוור". הגשש החיוור הוא אנסמבל הומוריסטי.
חלק מהמערכונים, שהוא כתב ל"גשש החיוור", נכנסו לשפה העברית, ואנשים משתמשים בהם בסיטואציות שונות בחיי היום יום.
יוסי בנאי כתב את 'סיפורי סוראמלו'. בספר הוא מספר ומראה את החיים בירושלים בשכונה שבה הוא גר, הוא מספר על הריחות והטעמים מבית אימא, מספר על חבריו ועל דמות מיוחדת אחת, והיא 'סוראמלו'.
הוא השתתף בהצגות יחיד רבות, אבל ההצגה 'סיפורי סוראמלו' הייתה הצלחה גדולה במיוחד.
הצלחה גדולה אחרת הייתה, כאשר הוא שר את שירי  **Brassens**ושירי ז'אק ברל; שירים, שהוא תרגם.
יוסי בנאי שיחק בתיאטרון 'הבימה', בתיאטרון 'הקאמרי' ובתיאטרון 'העונות', הוא השתתף בסרטים ובהצגות רבות.
על תרומתו (פעילותו) לתרבות ולאומנות הוא קיבל את 'פרס ישראל'.

\* יוסי בנאי נפטר ב- 2006 .

נעמי שמר (39) -

נעמי שמר \*היא מוסיקאית ישראלית חשובה מאוד, היא כותבת ומלחינה (קומפוזיטור) של שירי עם ישראלים.
נעמי נולדה \*ב-1932 בקבוצת כינרת וגדלה לחוף הירדן. בשירים, שהיא כותבת, פוגשים את הנופים, שהיא גדלה עליהם, ומרגישים את האהבה הגדולה שלה לארץ ישראל.
היא למדה פסנתר, ואחר-כך למדה מוסיקה באקדמיה למוסיקה בירושלים.
נעמי שמר כתבה שירים רבים לזמרים וללהקות זמר (אנסמבלים מוסיקליים). היא גם כתבה שירי ילדים כמו: "שלומית בונה סוכה", "יש לי יום יום חג".
מבין כל השירים, שהיא כתבה, השיר 'ירושלים של זהב' הוא השיר המפורסם ביותר.
את השיר הזה תרגמו ליותר מעשרים שפות. נעמי שמר כתבה את השיר לפסטיבל זמר, קצת לפני מלחמת ששת הימים בשנת 1967. כל האנשים אהבו את השיר ושרו אותו.
במלחמה, כאשר החיילים פרצו (נכנסו) לירושלים העתיקה, הם שרו בקול רם ובהתרגשות את השיר: 'ירושלים של זהב'.
אחרי מלחמת ששת הימים היא כתבה שיר תקווה לשלום: 'לו יהי'.
ב- 1983 נעמי שמר קיבלה את 'פרס ישראל' לזמר העברי.

\* נעמי שמר נולדה ב-1930 ונפטרה ב-2004 .

רות (40)

הסיפור היפה על רות כתוב בתנ"ך במגילת רות; ממנו אנחנו לומדים על ההיסטוריה של משפחה אחת מבית לחם.
הסיפור מספר, שבימי השופטים (בערך 1200 לפני הספירה) גרו בבית לחם אלימלך, אשתו נעמי ושני בניהם: מחלון וכליון. באותם ימים היה מצב קשה, ולא היה אוכל לאכול. אלימלך ומשפחתו עזבו את בית לחם, והלכו מזרחה לארץ מואב. הבנים גדלו והתחתנו עם נשים מואביות: אחת ערפה והשנייה רות. אחרי שנים מתו אלימלך וגם שני בניו. נעמי נשארה לבדה עם שתי הכלות ערפה ורות. נעמי החליטה לחזור לביתה בבית לחם. היא קראה לשתי הכלות וביקשה מהן לחזור כל אחת למשפחתה. ערפה חזרה למשפחתה, אבל רות לא רצתה לעזוב את נעמי והחליטה ללכת אתה חזרה לבית לחם. בתנ"ך כתוב: 'אל אשר תלכי אלך... עמך עמי ואלוהיך אלוהי'. כך אמרה רות: 'אני הולכת אתך לכל מקום שאת הולכת; העם שלך הוא גם העם שלי, והדת שלך היא הדת שלי.' נעמי ורות חזרו לבית לחם בזמן הקציר. המצב הכלכלי שלהן היה מאוד קשה, והן היו עניות.
רות הצעירה הלכה יום אחד לשדה כדי לקחת את מה שהשאירו העובדים. זה היה במקרה השדה של בועז. בועז היה ממשפחת אלימלך.
בועז שאל: מי האישה ? והסבירו לו, שהיא כלתה של נעמי, אלמנה ענייה, שבאה עם נעמי וגרה אתה. מיד אמר בועז לעובדים להתנהג אתה יפה. כאשר שמעה נעמי, שבועז פגש את רות, היא החליטה שהוא מתאים להיות בעלה. היא שלחה אליו את רות, ובאמת בועז חשב שהיא אישה טובה, רצינית ויפה והתחתן איתה.
לרות ולבועז נולד ילד, והם קראו לו עובד. עובד היה האבא של ישי, וישי היה האבא של דוד, הוא דוד המלך.
וכך אנו לומדים שרות הייתה האימא של שושלת (דינסטיה) המלכים בישראל.

אישים – מטלות

חיים ויצמן.

1. השלימו את הפרטים:
חיים ויצמן נולד בשנת ב .
התפקיד שלו בבריטניה: .
התפקיד שלו בישראל: .

2. התאימו בין טור א' לטור ב'.

 טור א' טור ב'

2 בנובמבר 1917 נולדה מדינת ישראל
29 בנובמבר 1947 הצהרת בלפור
14 במאי 1948 ההחלטה שבישראל יהיו 2 מדינות

יוסף טרומפלדור.

השלימו את הפרטים:

יוסף טרומפלדור נולד בשנת .
הוא נולד ב .
המקצוע שלו .
המשפט המפורסם שלו .
הוא נהרג ב (מקום), ב- (תאריך).

יוסי בנאי.

1. השלימו את הפרטים:
נולד בשנת .
נולד ב- .
מקצועות: א. .
 ב. .
 ג. .
 ד. .
2. האזינו וכתבו:
בסיפורי סורמלו הוא מספר על:
 א. .
 ב. .
 ג. .
 ד. .

נעמי שמר

1. השלימו את הפרטים:
נולדה בשנת .
נולדה ב .
2. המקצוע:
 א. .
 ב. .
 ג. .

השיר הכי מפורסם שלה הוא: .

רות

השלם את השמות בעץ המשפחתי.

# בועז

 **מחלון כליון**

**ישי**

**עובד**

אישים – משוב

חיים ויצמן.

1. חיים ויצמן נולד בשנת 1878 במוטלי.
תפקיד שלו בבריטניה: ראש הפדרציה.
תפקיד שלו בישראל: נשיא ראשון של מדינת ישראל.
2. 2 בנובמבר🡨 הצהרת בלפור
29 בנובמבר🡨 החלטה שבישראל יהיו 2 מדינות
14 במאי 🡨 נולדה מדינת ישראל

יוסף טרומפלדור

נולד בשנת 1880
נולד בפיאטיגורסק
המקצוע שלו חקלאי
המשפט: "טוב למות בעד ארצנו"
הוא נהרג בתל חי ב1920.

יוסי בנאי

1. נולד בשנת 1932
נולד בירושלים
2. מקצוע: א. שחקן
 ב. כותב שירים
 ג. זמר
 ד. כותב ספרים
3. בסיפורי סורמלו הוא מספר על:
4. חיים
5. ריחות בירושלים
6. טעמים
7. חברים

נעמי שמר.

1. נעמי שמר נולדה בשנת 1932
היא נולדת בקבוצת כינרת
2. המקצועות הם:
3. מוסיקאית
4. כותבת שירים
5. מלחינה שירים
6. השיר הכי מפורסם הוא: "ירושלים של זהב".

רות

 אלימלך נעמי

 רות מחלון כליון ערפה

 בועז רות

 עובד

 ישי

 דוד

מקומות

ים המלח (41)

ים המלח הוא המקום הכי נמוך בעולם. הוא נמצא בעומק של כ-400 מטרים מתחת לפני הים.
ים המלח נמצא בדרום בקעת הירדן.
לים המלח כמה שמות; בתנ"ך ים המלח נקרא:"הים הקדמוני" (הים המזרחי) ו"ים הערבה".
בתלמוד שמו: 'ימה של סדום', והיום: 'ים המלח', כי הוא מלוח מאוד. המליחות (כמות המלח) של המים היא הגבוהה בעולם. 30% - לעומת 4% בים התיכון.
ים המלח נקרא גם: 'ים המוות', כי אין בו חיים. בים המלח אין דגים, אבל הוא עשיר במלחים, מינרלים, שנותנים חיים. המינרלים האלה חשובים מאוד לכלכלת ישראל. ישראל משתמשת במינרלים האלה בתעשייה הכימית, בחקלאות ובתעשיית תרופות וקוסמטיקה.
ישראל מוכרת למדינות רבות את המינרלים, ומקבלת הרבה דולרים.
על יד ים המלח יש מפעלים. מפעלי ים המלח ומפעלי קוסמטיקה. במפעלים האלה עובדים אנשים, שגרים בנגב.
יש שם גם הרבה בתי מלון מודרניים. בתי המלון מלאים במשך כל השנה בתיירים ובישראלים. התיירים והישראלים נהנים במשך כל השנה מאקלים חם ומשמש טובה, שלא מסוכנת לבריאות. הם נהנים גם מהמים המיוחדים של ים המלח.
בגלל המליחות הגבוהה של המים, גם אנשים שלא יודעים לשחות יכולים להיכנס לים ולהרגיש נפלא. המתרחצים יכולים לקרוא עיתון, כשהם שוכבים על הגב, בתוך המים.
לחולים במחלות עור (פסוריאזיס) ולחולי 'ראומטיזם' ממליצים מאוד לרדת לים המלח ולהתרחץ במעיינות החמים, העשירים במינרלים ועוזרים בטיפול במחלה.
ואם אתם כבר בים המלח, כדאי לבקר באזור, לבקר בעין גדי, בעין בוקק, וכמובן, במצדה.

באר שבע (42)

באר שבע היא עיר גדולה בדרום ישראל. היא בירת הנגב, רחוקה 107 ק"מ מתל אביב.
זאת עיר עתיקה מאוד , ויש עליה הרבה סיפורים בתורה. בתורה כתוב, שאברהם עזב ארץ אחרת ובא לארץ כנען. לארץ ישראל קראו פעם: ארץ כנען. הוא לא רצה לחיות במקום זמני, הוא חיפש מקום קבוע. לכן, הוא הלך והלך הרבה זמן, עד שהגיע לבאר שבע.
אברהם ידע שהוא מוכרח למצוא מים, כי בלי מים אי אפשר לחיות במדבר. הוא חיפש מים, חפר בארות ומצא בבארות מים. אז הוא החליט להישאר שם וקרא למקום באר שבע.
אברהם, בנו יצחק והבן של בנו, יעקב- חיו בבאר שבע.
פעם הייתה באר שבע עיר חשובה בגלל המקום האסטרטגי החשוב שלה, אבל עד שנת 1880 אף אחד לא גר בה. כשהתורכים בנו אותה מחדש ב-1880 \*, היא הייתה רק עיר בדווית קטנה.
ב- 28 באוקטובר 1948 צה"ל נכנס לבאר שבע, והערבים יצאו משם. הרבה עולים חדשים הגיעו לעיר והיא גדלה מעיר קטנה לעיר גדולה. כל הזמן בנו ובונים שכונות חדשות, ומספר התושבים הוא 180,000\*\*.
בבאר שבע יש אוניברסיטה גדולה ומפורסמת על שם דוד בן גוריון, בית חולים גדול מרכזי לנגב- 'בית חולים סורוקה', מכון לחקר הנגב, מוזיאון, קונסרבטוריון והרבה מקומות, שמספרים על ההיסטוריה של העיר באר שבע.

\* באר שבע נבנתה בראשית המאה ה-20.
\*\* בשנת 2000

יד מרדכי (43)

חמש שנים לפני מלחמת השחרור בנו את קיבוץ יד מרדכי. שם הקיבוץ הוא על שם מרדכי אנילביץ', מי שהיה מפקד מרד גטו ורשה.
הקיבוץ נמצא בדרום הארץ, בדרך מאשקלון לעזה, קרוב לגבול עם מצרים.
בקיבוצים חיים החברים בקולקטיב.
ב- 1948, במלחמת השחרור, נכנסו המצרים לארץ, וניסו להתקדם צפונה; אבל בדרך הם עצרו על יד קיבוץ יד מרדכי. זאת הייתה מלחמה קשה מאוד, כי מספר החיילים המצריים היה גדול מאוד , אבל מספר החיילים בקיבוץ היה קטן מאוד. הרבה מחברי הקיבוץ נהרגו או נפצעו. המצב היה קשה מאוד, מסוכן ומפחיד. החברים הבינו, שהם מוכרחים לעזוב את המקום, ושצריך להוציא מהר את הנשים, את הילדים ואת הפצועים. ובאמת, כמעט כל האנשים עזבו מוקדם בבוקר את המקום ועברו ברגל לקיבוץ הקרוב- גברעם.
במשך חמישה ימים עצרו החברים, שנשארו בקיבוץ, את המצרים ולא נתנו להם להתקדם צפונה. ב- 5 בנובמבר 1948 הגיעו חיילי צה"ל ליד מרדכי; החיילים המצריים ברחו, והחברים חזרו לקיבוץ ובנו אותו מחדש.
בקיבוץ יד מרדכי חיים כ-600 \* חברים. הם עובדים בחקלאות ובמפעלים בקיבוץ, כמו במפעל הדבש המפורסם שלהם.
מי שמבקר במקום, יכול להבין את הסיפור על המלחמה הקשה, שהייתה שם, ויכול גם לבקר במוזיאון השואה והמרד.

\* בשנת 2000

ירושלים (44)

ירושלים היא אחת הערים העתיקות ביותר בעולם. בשנת 1000 לפנה"ס, לפני 3000 שנה, כבש דוד המלך את העיר ועשה אותה לעיר בירה שלו.
ירושלים, בירת ישראל, היא המרכז הדתי והלאומי של העם היהודי בכל הזמנים.
יהודים בכל העולם התפללו ומתפללים, כאשר הם פונים לכיוון ירושלים: 'לשנה הבאה בירושלים הבנויה'. ירושלים היא העיר הקדושה ביותר ליהודים, ובה נמצא 'הכותל המערבי', שהוא המקום הקדוש ביותר שלנו.
ירושלים היא גם אחת הערים הקדושות לנוצרים וגם למוסלמים, לכן הייתה תמיד סיבה למלחמות.
ירושלים נמצאת בהרי יהודה בגובה של 800 מטר מעל פני הים. יש בה 424,000 יהודים ו-119,000 לא יהודים \*.
לירושלים שני חלקים: העיר העתיקה, שמסביב לה חומה. בעיר העתיקה ארבעה רבעים (שכונות). הרובע היהודי, הנוצרי, המוסלמי והארמני. החלק השני הוא העיר מחוץ לחומה. את העיר החדשה התחילו לבנות יהודים כבר בשנת 1860, כאשר המקום בעיר העתיקה היה צר מדי.
ב- 1948 , במלחמת העצמאות, כבשו הערבים את העיר העתיקה. מאז הייתה רק ירושלים החדשה עיר הבירה של ישראל. אבל ב- 1967 , במלחמת ששת הימים, חזרה שוב ירושלים העתיקה למדינת ישראל , ומאז ירושלים היא לא עיר של שני חלקים; היא עיר אחת- בירת ישראל.

\* בשנת 2000

רחובות (45)

רחובות נמצאת ליד ראשון לציון ונס ציונה, כ-20 ק"מ דרומית לתל אביב. רחובות קמה ב-1890. בנו אותה קבוצת יהודים מפולניה כמושבה. המושבה הייתה מקום יישוב חקלאי. השם רחובות נמצא בתורה.
בתחילה קמה רחובות כמושבה חקלאית, והיו בה הרבה פרדסים, עצים של ציטרוס\* , שמהם חיו התושבים.
ב- 1906 הגיעו לרחובות התימנים הראשונים , שעלו אז לארץ ישראל. התימנים היו פועלים חקלאיים, וגרו בשכונה התימנית "שעריים". שכונה זו , וגם שכונות תימניות אחרות, כמו כפר מרמורק וכפר גבירול, קיימות עד היום ברחובות.
לאט-לאט גדלה העיר, והייתה למרכז תרבות ומדע. ב-1934 בנה חיים ויצמן, שהיה אחר כך הנשיא הראשון של מדינת ישראל, את מכון (אינסטיטוט) "זיו", שהיה מכון חשוב למדע. חיים ויצמן בנה את ביתו ברחובות ליד המכון, וכאשר היה לנשיא החליפו את שם המכון ל"מכון ויצמן".
ב- 1950 הייתה המושבה רחובות לעיר בישראל.
רחובות היא עיר יפה וירוקה, ומסביבה פרדסים רבים. במרכז המדע שלה קיים "מכון ויצמן", שהוא מפורסם בכל העולם כמכון למדעי הטבע והחיים. גם הפקולטה לחקלאות של האוניברסיטה העברית נמצאת שם. יש בה גם בית חולים גדול- 'בית חולים קפלן'.
חיים ויצמן חי ועבד ברחובות במכון ויצמן. הוא מת ונקבר שם. היום אפשר לבקר בבית ויצמן ובקבר שלו, הנמצאים במקום גבוה ויפה. זהו 'יד חיים ויצמן'. מסביב רואים את הנוף היפה והירוק של העיר רחובות.

 \* פרי הדר

כרמיאל (46)

כרמיאל היא יישוב עירוני בגליל המערבי על כביש עכו צפת.
כרמיאל נמצאת באזור, שיש בו אקלים נוח ונוף נהדר: הרים, עצים ומים.
ראש הממשלה, לוי אשכול , החליט להקים את העיר כרמיאל ב- 1964, בלב האזור הערבי, המבצע נקרא סו"ס- סוף סוף.

למבצע היו שתי מטרות: המטרה הראשונה הייתה להגדיל את מספר היהודים בגליל.
והמטרה השנייה, שהעיר כרמיאל תהיה מרכז עירוני, שנותן שירותים ליישובים החקלאיים בסביבה.
התושבים הראשונים, שבאו לגור בכרמיאל, היו מוותיקי הארץ. היום גרים בעיר עולים חדשים מארצות שונות וגם ותיקים.
חלק מתושבי העיר עובדים במפעלים במקום ובמפרץ חיפה.
כרמיאל היא אחת הערים המצליחות והמתקדמות בגליל, למרות שמספר התושבים בה לא גדול \*.
בכרמיאל יש בנייה מודרנית, שלא מפריעה לנוף ההררי. יש פארק עירוני גדול, גנים יפים, איצטדיון ומוסדות חינוך ותרבות.

לעיר קוראים "כרמיאל", כי סביב העיר יש הרבה כרמי זית- עצי זית.

\* מספר התושבים נכון לשנת 2000

מקומות- מטלות

ים המלח

1. השלימו את המשפטים:
* ים המלח הוא המקום הכי בעולם.
* 'ים המלח' כי הוא .
* 'ים המוות' כי אין בו .
1. סמנו (V) מה אין ומה יש בים המלח.

|  |  |  |
| --- | --- | --- |
|  | יש | אין |
| חיים |  |  |
| דגים |  |  |
| מינרלים |  |  |
| מפעלים |  |  |
| בתי מלון |  |  |
| מים חמים |  |  |

ירושלים

התאימו בין טור א' לטור ב'.

טור א' טור ב'

3000 הערבים כבשו את העיר העתיקה
1860 התחילו לבנות את העיר החדשה
1948 ירושלים שוב עיר אחת
1967 ירושלים בת .

רחובות

התאימו בין טור א' לטור ב'.

טור א' טור ב'

רחובות קמה ב- 1906
התימנים הגיעו לרחובות ב- 1890
חיים ויצמן בנה את מכון זיו ב- 1950
רחובות הייתה לעיר ב- 1934

באר שבע

ענו על השאלות.

1. מי קרא לעיר באר שבע? .
2. מי בנה אותה ב- 1880? .
3. מתי נכנס צה"ל לעיר? .
4. כמה תושבים חיים בעיר? .

יד מרדכי

סמנו ב (V) את המשפטים הנכונים.

\_ יד מרדכי נקראת על שם מפקד גטו ורשה
\_ יד מרדכי קרובה לגבול הצפוני
\_ במלחמת העצמאות עזבו כל החברים את הקיבוץ
\_ בקיבוץ יש מוזיאון
\_ ביד מרדכי חיים כ- 600 חברים
\_ החברים בקיבוץ עובדים רק בחקלאות.

כרמיאל

1. השלימו
כרמיאל נמצאת ב .
 דרום, צפון, מזרח, מערב.
2. סמנו ב V את התשובות הנכונות.

בנו את כרמיאל בגליל כדי ( ) שיהיו יותר יהודים בגליל.
 ( ) למכור זיתים
 ( ) לתת שירותים לתושבים בסביבה.

מקומות

סמן ב (V) איפה נמצא..?

|  |  |  |  |  |  |  |
| --- | --- | --- | --- | --- | --- | --- |
| **מקומות / נמצא ב...** | **ירושלים** | **רחובות** | **באר שבע** | **יד מרדכי** | **ים המלח** | **כרמיאל** |
| הכותל המערבי |  |  |  |  |  |  |
| מכון ויצמן |  |  |  |  |  |  |
| מפעלי קוסמטיקה |  |  |  |  |  |  |
| מעיינות חמים |  |  |  |  |  |  |
| מכון לחקר הנגב |  |  |  |  |  |  |
| מפעל לדבש |  |  |  |  |  |  |
| כרמי זית |  |  |  |  |  |  |
| מוזיאון לשואה  |  |  |  |  |  |  |

מקומות –משוב (תשובות)

ים המלח

* ים המלח הוא המקום הכי נמוך בעולם.
* 'ים המלח' כי הוא מלוח .
* 'ים המוות' כי אין בו חיים.

1. יש ואין בים המלח.

|  |  |  |
| --- | --- | --- |
|  | יש | אין |
| חיים |  | V |
| דגים |  | V |
| מינרלים | V |  |
| מפעלים | V |  |
| בתי מלון | V |  |
| מים חמים | V |  |

ירושלים

 ירושלים בת 3000 שנה.
1860🡨 התחילו לבנות את העיר החדשה
1948🡨 הערבים כבשו את העיר העתיקה
1967🡨 ירושלים שוב עיר אחת

רחובות

רחובות קמה ב- 1980
התימנים הגיעו לרחובות ב- 1906
חיים ויצמן בנה את מכון זיו ב- 1934
רחובות הייתה לעיר ב- 1950

באר שבע

ענו על השאלות.

1. אברהם קרא לעיר באר שבע.
2. התורכים בנו אותה ב- 1880
3. צה"ל נכנס לבאר שבע ב-1948
4. בשנת אלפיים חיים 180000 תושבים בעיר.

יד מרדכי

סמנו ב (V) את המשפטים הנכונים.

V יד מרדכי נקראת על שם מפקד גטו ורשה
\_ יד מרדכי קרובה לגבול הצפוני
V במלחמת העצמאות עזבו כל החברים את הקיבוץ
V בקיבוץ יש מוזיאון
V ביד מרדכי חיים כ- 600 חברים
\_ החברים בקיבוץ עובדים רק בחקלאות.

כרמיאל

1. כרמיאל נמצאת בצפון.
2. סמנו ב V את התשובות הנכונות.

בנו את כרמיאל בגליל כדי ( V) שיהיו יותר יהודים בגליל.
 (V ) למכור זיתים
 ( ) לתת שירותים לתושבים בסביבה.

מקומות

סמן ב (V) איפה נמצא..?

|  |  |  |  |  |  |  |
| --- | --- | --- | --- | --- | --- | --- |
| **מקומות / נמצא ב...** | **ירושלים** | **רחובות** | **באר שבע** | **יד מרדכי** | **ים המלח** | **כרמיאל** |
| הכותל המערבי | V |  |  |  |  |  |
| מכון ויצמן |  | V |  |  |  |  |
| מפעלי קוסמטיקה |  |  |  |  | V |  |
| מעיינות חמים |  |  |  |  | V |  |
| מכון לחקר הנגב |  |  | V |  |  |  |
| מפעל לדבש |  |  |  | V |  |  |
| כרמי זית |  |  |  |  |  | V |
| מוזיאון לשואה  | V |  | V |  |  |  |

שירים

כחול ולבן – מילים ולחן: ישראל רשף (47)

כחול ולבן
זה הצבע שלי,
כחול ולבן
צבעי אדמתי.

כחול ולבן,
כחול ולבן
זה צבע שלי-
כל ימיי לעולם.

כחול ולבן
כמו שיר, כמו חלום.
כחול ולבן
תקווה לשלום.

כחול ולבן...

כחול ולבן
חרמון וכנרת.
כחול ולבן
לבי מזמר את:

כחול ולבן...

כחול ולבן
אין צבע אחר,
כחול ולבן
אני רק חוזר:

כחול ולבן..

היי, אדם לבן – כתב אלמוני

היי, אתה, אדם לבן,
אתה קורא לי שחור.
כשאני נולד – אני שחור,
כשאני גדל – אני שחור.
כשקר לי – אני שחור,
כשחם לי – אני שחור,
כשאני מפחד – אני שחור,
כשאני חולה – אני שחור,
וכשאני מת – אני שחור.

הי, אתה, אדם לבן,
כשאתה נולד – אתה ורוד,
כשאתה גדל – אתה לבן,
כשקר לך – אתה כחול,
כשחם לך – אתה אדום,
כשאתה מפחד – אתה צהוב,
כשאתה חולה – אתה ירוק,
כשאתה מת – אתה אפור,

ולי – אתה קורא צבעוני.

שירים – מטלות

כחול ולבן - מטלה

הכותב אוהב את הדגל כי כחול ולבן בשיר הם: סמן ב- V

( ) שיר
( ) זכות
( ) חלום
( ) מדינה
( ) תקווה לשלום
( ) פתק
( ) צבע
( ) חרמון
( ) כנרת
( ) שמים
( ) המנון

הי, אדם לבן

מתח קו בין הפועל לצבע המתאים לכל איש.

איש לבן צבע איש שחור
נולד אפור נולד
גדל צהוב גדל
מפחד ורוד מפחד
חולה כחול חולה
מת לבן מת
קר לו אדום קר לו
חם לו ירוק חם לו
 שחור

מיהו לדעתך האדם הצבעוני?

משוב לשירים

כחול ולבן

הכותב אוהב את הדגל כי כחול ולבן בשיר הם: סמן ב- V

(V ) שיר
( ) זכות
(V ) חלום
( ) מדינה
(V ) תקווה לשלום
( ) פתק
( ) צבע
(V ) חרמון
(V ) כנרת
( ) שמים
( ) המנון

הי, אדם לבן

מתח קו בין הפועל לצבע המתאים לכל איש.

איש לבן צבע איש שחור
נולד אפור נולד
גדל צהוב גדל
מפחד ורוד מפחד
חולה כחול חולה
מת לבן מת
קר לו אדום קר לו
חם לו ירוק חם לו
 שחור

מיהו לדעתך האדם הצבעוני?-
 לפני השיר יש ללמד מהו המושג 'אדם לבן'.

